Draco Malfoy

Draco Malfoy (lahir pada 5 Jun 1980) merupakan salah satu watak di dalam novel Harry Potter, hasil karya J. K. Rowling 
 
Draco berada di dalam Rumah Slytherin seperti ahli keluarga Malfoy yang lain. Beliau digambarkan sebagai budak yang memiliki wajah yang agak pucat, rambut kuning pudar dan juga memiliki mata kelabu yang dingin.

Nama Draco dirujuk daripada nama Draco, iaitu antara orang pertama di Athens yang membuat peraturan kejam. Draco juga bermaksud naga atau ular dalam bahasa Latin. Nama Malfoy juga terbit daripada perkataan Perancis mal foi atau mal foy, bermaksud "jahat" dan "percaya".

Draco dilakonkan oleh Tom Felton di dalam filem.

Latar belakang 

Ibu bapa Draco ialah Lucius dan Narcissa Malfoy. Mereka merupakan keturunan darah sihir tulen. Keluarga Malfoy merupakan antara keluarga lama, aristokrat dan sangat berbangga menjadi ahli sihir tulen yang amat membenci ahli sihir berketurunan Muggle. Keluarganya amat berada dan menjadi penyokong kuat Lord Voldemort. Disebabkan itulah keluarganya amat membenci mereka yang berdarah lumpur kerana bagi mereka Muggle tidak layak untuk mempelajari dan menguasai sihir.
 
Kemunculan pertama Draco adalah dalam Harry Potter dengan Batu Hikmat, dan malangnya, perangainya mengingatkan Harry kepada Dudley Dursley, sepupu Harry yang bengap dan jahat. Kebencian antara mereka bermula ketika itu dan secara rasminya mereka bermusuhan selepas Harry menolak pelawaan persahabatan Draco.

Peranan dalam cerita 

Draco merupakan kaki buli yang sering ditemani pengikut Slytherinnya yang selalu menuruti katanya, Vincent Crabbe dan Gregory Goyle. Adakalanya, beliau turut didampingi Pansy Parkinson, gadis Slytherin yang sebaya dengannya. 

Draco amat gemar mempersendakan Ron Weasley kerana kemiskinannya dan mengeji Hermione Granger dengan panggilan “Darah Lumpur” kerana beliau yang berkelahiran Muggle.

Beliau memegang posisi Seeker bagi pasukan Quidditch Slytherin, dan bapanya telah menyumbang tujuh penyapu Nimbus 2001 kepada pasukannya. Beliau dimerupakan pelajar kegemaran Severus Snape, guru Posyen di Hogwarts. Dalam Harry Potter dalam Kumpulan Phoenix, Draco menyertai Skuad Penyoal Siasat dan memainkan peranan penting dalam pembongkaran aktiviti Tentera Dumbledore.

Dalam Harry Potter dengan Putera Berdarah Kacukan,Draco telah membantu beberapa ahli Death Eater menyelinap masuk ke Hogwarts.Beliau juga terlibat dalam pertarungan di menara Astronomi kerana beliau ditugaskan untuk membunuh Pengetua Hogwarts,Albus Dumbledore.Tetapi,beliau berasa takut.Akhirnya,Profesor Severus Snape yang membunuh Albus Dumbledore dengan menggunakan salah satu daripada sihir Tak terampun iaitu Avada Kedavra yang merupakan sihir membunuh.Selepas itu,Draco dan Snape dikejar oleh Harry Potter.Namun,Draco berjaya melarikan diri manakala Profesor Snape bertarung dengan Harry.Akhirnya,Snape berjaya meloloskan diri.

Dalam Harry Potter dengan Azimat Maut,rumahnya dijadikan markas Death Eater.Di rumahnya juga berlaku pembunuhan oleh Dark Lord Voldemort ke atas ahli bank Gringgots.Pada pengakhiran buku,Draco dan ibunya,Narcissa Malfoy serta ayahnya Lucius Malfoy mengkhianati Lord Voldemort dan  Death Eater seterusnya melarikan diri dalam peperangan Hogwarts kedua.Tindakan itu juga dapat mengelakkan keluarga Malfoy dari dimasukkan ke dalam Penjara Azkaban selepas peperangan.

Draco juga muncul dalam epilog bersama isterinya Astoria Greengrass Dan anaknya Scorpius Malfoy.

Lihat juga 
 Senarai Watak siri Harry Potter
 Keluarga Black

Rujukan 

  "Arkib JKRowling.com: Birthdays" dari MuggleNet

Pautan luar 

  Profail terperinci watak
  Perihal Keluarga Draco
  Unredeemed, arkib peminat dan forum yang khas tentang Draco

Harry Potter
Draco
Draco